Holly Mae Brood stelt vriendjelief Soy Kroon gerust | RTL Boulevard
"Musical ligt meer in mijn comfortzone dan dans, dus ik moet gewoon genieten"
Soy Kroon Holly Mae Brood Musical
Live 17 september 2018 Holly Mae Brood bij de première van Doris
RTL Boulevard was aanwezig bij de grote première van Doris in het Amsterdamse theater Tuschinski. Holly Mae Brood sprak… KYK: Aanklaer dink Madeleine McCann is dood | Netwerk24
KYK: Aanklaer dink Madeleine McCann is dood
04 Junie 2020 18:23
’n Aanklaer glo ’n veroordeelde Duitse kindermolesteerder is verantwoordelik vir die dood van Madeleine McCann, die driejarige Britse meisie wat in 2007 in Portugal verdwyn het.
Sy het op 3 Mei van daardie jaar op ’n gesinsvakansie in die Algarve uit haar slaapkamer verdwyn terwyl haar ouers saam met vriende in die oord Praia da Luz geëet het.
Haar verdwyning het ’n internasionale soektog ontketen met plakkate van die meisie wat wêreldwyd versprei is en beroemdes wat namens die gesin inligting gevra het om haar op te spoor.
“Ons neem aan dat sy dood is,” het Hans Christian Wolters, staatsaanklaer van Braunschweig, Donderdag gesê. “Die kantoor van die openbare aanklaer in Braunschweig ondersoek ’n klag van moord teen ’n 43-jarige Duitse burger.”
Klein Madeleine se lyk is nooit gevind nie, maar die jongste verklaring uit Duitsland oor haar dood was tot dusver die mees gesaghebbende oor wat met haar kon gebeur het.
Die McCann-gesin en hul ondersteuners het sedert haar verdwyning nog altyd gehoop dat sy lewend gevind sou word.
Die Duitse polisie het vroeër gesê hoewel die presiese verloop van die gebeure nog ondersoek word, kon die verdagte ’n seksuele motief gehad het. Die moontlikheid dat hy die slapende Madeleine op die ingewing van die oomblik tydens ’n inbraak in die woonstel ontvoer het, word nie uitgesluit nie.
Die saak word as ’n moord hanteer, hoewel die Britse polisie sê dit bly ’n ondersoek na ’n vermiste persoon.
Madeleine se ouers sê hoewel hulle die voorval agter hulle wil sit, beskou hulle die Duitse verdagte as baie belangrik.
Kate McCann, wie se dogter Madeleine in 2007 op ’n vakansie in Portugal verdwyn het, op 12 Mei 2011 op ’n nuuskonferensie met die bekendstelling van haar boek in Londen. Foto: Reuters
Ons neem aan dat sy dood is.
“Al wat ons nog ooit wou gehad het, is om haar op te spoor, die waarheid vas te stel en die skuldiges aan die pen te laat ry,” het Kate en Gerry McCann Donderdag in ’n verklaring gesê.
Volgens Wolters is die verdagte, wie se identiteit nie bekend gemaak is nie, ’n seksoortreder met veelvuldige skuldigbevindings, onder meer vir seksuele mishandeling van kinders.
Hy het tussen 1995 en 2007 in Algarve gewoon en in die spysenieringsbedryf gewerk. Volgens die Duitse polisie het hy in daardie tydperk by hotelle en vakansie-woonstelle ingebreek en dwelms verkoop. Hy word aangehou in verband met ’n ander saak.
Die Britse en Duitse polisie volg nog inligting op oor die man wat in Braunschweig, Noord-Duitsland, gebly het voordat hy na die buiteland verhuis het. Hulle het ook foto’s uitgereik van voertuie – ’n Volkswagen-kampeerwa en ’n Jaguar – wat hy destyds gebruik het.
Die polisie het aangedui dat hy ’n ongeïdentifiseerde persoon, wat op 3 Mei 2007 tydens die verdwyning van Madeleine met die Duitse verdagte vanaf ’n Portugese telefoonnommer gepraat het, wil ondervra. – Reuters
Meer oor: Madeleine Mccann | Portugal
Madeleine McCann: Nuwe verwikkeling is 'baie betekenisvol'